Adriaan van Dis

**Adriaan van Dis** (gebore in 1946) is 'n Nederlandse joernalis, televisieaanbieder en skrywer. Sy ouers het 'n Indonesiese agtergrond.

Bewewens reisliteratuur soos Casablanca (1986) en In Afrika (1991) skryf hy ook fiksie, waaronder die romans Indische Duinen (1994) wat met die Gouden Uil-prys bekroon is, Dubbelliefde (1999), Familieziek (2002) en De Wandelaar (2007).

Van Dis is 'n bekende TV-aanbieder in Nederland en besoek Suid-Afrika gereeld.

Tikkop is geskryf na die omstrede Het beloofde land uit 1990, sy tweede roman oor Suid-Afrika. Tikkop en Ik kom terug is in Afrikaans vertaal deur Dr. Daniel Hugo (As Tikkop en Ek kom Terug). Dit word uitgegee deur Protea Boekhuis.

## Bibliografie 
Adriaan van Dis se werk sluit romans, novelles, kortverhale, essays, digkuns en toneelstukke in. Sy werk kan verdeel word in drie dele. Die eerste deel is geïnspireer deur sy reise na China, Afrika, Japan, Marokko en Mosambiek.
Voorbeelde van die bogenoemde werke sluit Casablanca (1986) en In Afrika (1991) in. Die tweede deel van sy werke betrek sy Indiese jeug, wat werke insluit soos Nathan Sid (1983), Indische Duinen (1994) en Familieziek (2002).

Die derde deel sluit romans in oor ontluikende homoseksualiteit, soos Zilver (1988) en Dubbelliefde (1999). Dualisme is 'n belangrike tema in Van Dis se werke. Sy boeke is deurspek met teenstrydighede, soos swart/wit, sosiaal/anti-sosiaal en erfenis/eie identiteit. Sy styl, wat baie geprys is by die publikasie van Nathan Sid, is dikwels lig en eenvoudig, maar die eenvoud is dikwels misleidend en nodig om meer kontroversiële en delikate temas aan te raak, soos die trauma van oorlog.

## Romans 
* 1987 *Een barbaar in China: een reis door Centraal Azië*
* 1988 *Zilver of Het verlies van de onschuld*
* 1990 *Het beloofde land: een reis door de Karoo*
* 1991 *In Afrika*
* 1994 *Indische Duinen*
* 1999 *Dubbelliefde: geschiedenis van een jongeman*
* 2002 *Familieziek*
* 2007 *De wandelaar*
* 2010 *Tikkop* (vertaal deur Dr. Daniël Hugo in Afrikaans)
* 2014 *Ik kom terug* (vertaal deur Dr. Daniël Hugo in Afrikaans)
* 2017 *De Zuid–Afrika boeken*

## Novelle 
* 1983 *Nathan Sid*
* 1986 *De vraatzuchtige spreekt*
* 1986 *De rat van Arras*
* 1987 *Zoen*
* 1996 *Palmwijn* (Boekenweekgeschenk)
* 2000 *Op oorlogspad in Japan*

## Kortverhale 
* 1984 *Een bord met spaghetti*
* 1986 *Casablanca*
* 1988 *Een keuze uit mijn vrolijke doodsgedachten*
* 1992 *De man uit het Noorden*
* 1992 *Waar twee olifanten vechten – Mozambique in oorlog*
* 1993 *Classics*
* 1995 *Wij, koningin*
* 1997 *Een waarze sat*
* 2003 *Vrijtaal*
* 2007 *Leeftocht. veertig jaar onderweg* 

## Dramatoneelstukke 
* 1986 *Tropenjaren: De zaak*
* 1988 *Komedie om geld, Een uur in de wind*

## Nie-fiksie 
* 1992 *Alles is te koop*
* 1998 *Een deken van herinnering* (essay)
* 1998 *Totok* (digkuns)
* 2004 *Onder het zink. Un abécédaire de Paris* (essay)
* 2007 *Op de televisie* (memoires)
* 2008 *Van Dis in Afrika* (dokumentêre reeks)

## Literêre pryse ontvang 
* 1984 Gouden Ezelsoor vir Nathan Sid
* 1994 Nieuwe Clercke-Pico Bello-prys vir sy dienste aan die Nederlandse letterkunde
* 1995 Gouden Uil-prys vir Indische Duinen
* 1995 NS Publieksprijs vir Indische Duinen
* 2007 Groenman Taalprijs van die Stichting Lout, deel van die Onze Taal Genootskap, vir sy kreatiewe taalgebruik
* 2009 Gouden Ganzenveer
* 2015 Libris-prys vir sy roman Ik kom terug, wat handel oor sy verhouding met sy moeder.

## Verwysings